1.49 लाख से बनेगी 132 फीट सड़क
मुसाबनीप्रखंड की कुईलीसुता पंचायत के लटिया नीमडीह में कोंदा मुर्मू के घर से सुगदा सोरेन के घर तक 132 फीट पीसीसी सड़क निर्माण कार्य का मुखिया सालखन मार्डी और पंसस लखन महाली ने नींव रखी। ग्रामीणों ने मुखिया का गाजे बाजे के साथ स्वागत किया। 14वें वित्त के तहत बनने वाली पीसीसी सड़क का निर्माण 1 लाख 49 हजार 500 रुपए की लागत से पूरा किया जाना है।
मजदूरी दर 221.61 रुपए प्रति मानव दिवस है। कार्यकारी एजेंसी लाभुक समिति लटिया नीमडीह है। इसके कनीय अभियंता अफरोज आलम हैं। पीसीसी निर्माण से लोगों को आवागमन की बेहतर सुविधा मिल जाएगी। इसके अलावे इसी गांव में निर्मित स्वजल धारा सोलर पंप का भी उदघाटन मुखिया और पंसस ने किया। मौके पर ग्राम प्रधान गोपाल सोरेन, मान सिंह हांसदा, नायके शैलेन हांसदा, पदो मुर्मू, फागु राम हांसदा, केदार मार्डी, सुनील हांसदा, गौरी सोरेन, बाहा सोरेन आदि उपस्थित थे।
लटिया नीमडीह में पीसीसी पथ का शिलान्यास करते मुखिया अन्य।
hin_Deva hin_Deva hin_Deva bho_Deva